# Lagulhac de l'Aucha

Lagulhac de l'Aucha (Léguillac-de-l'Auche en francés) es una comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.

## Toponimia

La prononciacion es [lɒgy’ʎa] [de’lawɕɒ]. Las fòrmas ancianas son Parochia de Lagulac en 1219, Lagulhacum, en latin, en 1289, Lenguilhacum, en latin, en 1350, Léguilhac au segle XVI, L'Aiguillat de Lauche en 1596, Le Guillac, fon de Lauche (i a un vilatge escrit sus la mapa la Font de l'Auche, a l'est-nòrd-est dau borg, après La Faia, a la naissença d'un pitit afluent d'Eila, aura sens nom). Los toponimistas son d'acòrd sus un nom d'òme e lo sufixe -acum, latinizacion dau sufixe celtic -ācon. Segon Dauzat, seriá benleu lo nom latin d'òme Aculius, acompanhat posteriorament d'un article que s'aglutinet au nom, segon Chantal Tanet e Tristan Hordé, seriá *Aculius, derivat dau chafre latin Aculeo, « l'agulhada », o Luculleus, varianta de Lucullus, puei atraccion dau mot occitan agulha, segon lo site de las comunas de Dordonha, seriá lo nom latin Aquilius, emb l'atraccion d'« agulha ». Per l'Aucha, Chantal Tanet e Tristan Hordé contan la legenda locala d'una aucha (latin avica) tombada dins un gorg a Mencinhac, puei sortida viva a la Font de l'Auche. Aucha vendriá d'un mot gallic *olca, « terras lauradissas »; los autors disen pas un moment, maugrat la Font de l'Auche, font d'un pitit riu, que l'Aucha es probablament lo nom, aura perdut, d'aqueu pitit afluent d'Eila; i a un riu, afluent de Drona, nommat l'Euche en francés (Uscha en 1360). Lo site de las comunas de Dordonha dona quasi la mesma etimologia, lo mot occitan òuchas, « terras lauradissas », puis atraccion dau mot occitan aucha, nom d'animau.

### La Faia

Vilatge situat a l'est-nòrd-est dau borg. Lo nom de la gleisa (aura roinada) es atestat en 1224, Sancta Maria de la Faia.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| julhet de 2020 | 2026 | Régis Batailler | | |
| març de 2008 | 2020 | Didier Banizette | PS | ajuda-sonhaire |
| abriu de 2003 | 2008 | Micheline Vergnaud | divers drecha | |
| març de 1989 | març de 2003 (mòrt en foncions) | Michel Berger | | |
| març de 1977 | 1989 | Maurice Voiry | divers mança | |
| març de 1965 | 1977 | Jean Dupuy | | |
| mai de 1945 | 1964 o 1965 | Pierre Morvan | | |
| | 1945 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 986, totala: 995 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 678 | 684 | 713 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 676 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 540 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 440 | | | | Cercar | 636 | 812 | 831 | 857 873 |
| 2009 | 2010 |
| 886 893 | 916 924 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* ↑ Sit Toponimia occitana
* 1 2 3 https://web.archive.org/web/20160527095141/http://communes-oc.cg24.fr/cantons/st-astier/LEGUILLAC-DE-L-AUCHE.htm
* 1 2 3 4 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 198-199
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 394 e 261, a Eguilles
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 146-147
* Portau de Perigòrd